CELEX: 62008TN0166
Language: et
Date: 2008-05-06 00:00:00
Title: Kohtuasi T-166/08: 6. mail 2008 esitatud hagi — Ivanov versus komisjon

19.7.2008   
            
            
               ET
            
            
               Euroopa Liidu Teataja
            
            
               C 183/23
            
         6. mail 2008 esitatud hagi — Ivanov versus komisjon
   (Kohtuasi T-166/08)
   (2008/C 183/46)
   Kohtumenetluse keel: prantsuse
   Pooled
   
      Hageja: Vladimir Ivanov (Boulogne Billancourt, Prantsusmaa) (esindaja: advokaat F. Rollinger)
   
      Kostja: Euroopa Ühenduste Komisjon
   Hageja nõuded
   
               —
            
            
               Tuvastada komisjoni vastutus läbipaistvuse, hea halduse, diskrimineerimiskeelu ja võrdse kohtlemise põhimõtete rikkumise eest töölevõtmise menetluses, mis leidis aset 2003. aasta mais pärast „laienemiseelse nõuniku ja poliitilise raportööri”, asukoht Sofia, vaba ametikoha teadaande avaldamist;
            
         
               —
            
            
               kohustada komisjoni hüvitama kahju, mis ta on Euroopa ühenduste asutamislepingu artikli 288 teise lõigu alusel tekitanud;
            
         
               —
            
            
               sellest tulenevalt mõista vastaspoolelt tekitatud kahju eest hageja kasuks välja 180 000 euro suurune hüvitis;
            
         
               —
            
            
               ühtlasi mõista vastaspoolelt hagejale tekitatud mittevaralise kahju eest välja 10 000 euro suurune hüvitis;
            
         
               —
            
            
               mõista kohtukulud välja Euroopa Ühenduste Komisjonilt.
            
         Väited ja peamised argumendid
   Hageja oli esitanud 2003. aastal oma kandidatuuri kohaliku töötaja ametikohale nimetusega „laienemiseelne nõunik” asukohaga Sofias. Tema kandidatuur lükati eelvaliku staadiumis tema prantsuse-bulgaaria topeltkodakondsuse tõttu tagasi, kuna täidetavale ametikohale said kandideerida ainult liikmesriigi kodakondsusega isikud.
   Hageja oli töölevõtmise menetluse ajal ja pärast tema kandidatuuri tagasilükkamist palunud tulemusteta komisjonilt täiendavat teavet tema kandidatuuri tagasilükkamise menetluse ja põhjenduste kohta. Seejärel pöördus ta Euroopa ombudsmani poole, kes tegi kindlaks komisjoni haldusomavoli ning diskrimineerimiskeelu ja võrdse kohtlemise põhimõtete rikkumise komisjoni poolt.
   Käesolevas hagis palub hageja Esimese Astme Kohtul tuvastada komisjoni lepinguväline vastutus läbipaistvuse, hea halduse, diskrimineerimiskeelu ja võrdse kohtlemise põhimõtete rikkumise eest kõnealuses töölevõtmise menetluses.